ที่ตรงนั้นของเราบวมเเดงไม่รู้สึกว่ามีหนองนะคะไม่เเสบค่ะเเล้วก็ไม่ปวดเป็นเเบบนี้ครั้งที่2เเล้วค่ะครั้งเเรกมันยุบเองค่ะเเต่รู้สึกเจ็บเวลาเดินหรือนั่งเเต่ถ้านอนไม่เจ็บค่ะตรงที่บวมผิวหนังมันเริ่มเเห้งเเล้วค่ะเเต่ยังรู้สึกเจ็บยุ สาเหตุเกิดจากอะไรค่ะถ้าเราไม่ได้ไปหามันสามารถยุบเองได้ไหมค่ะ
สวัสดีค่ะ อาการบวมแดงที่อวัยวะเพศ อาจเป็น- การมีเพศสัมพันธ์ที่รุนแรง หรือช่วยตัวเองรุนแรง เยื่อบุบริเวณอวัยวะเพศภายนอกก็จะเกิดการบวมแดงได้ ซึ่งจะเป็นเพียงชั่วคราว และหายไปได้เอง- การระคายเคืองจากสารเคมีต่างๆ เช่น น้ำยาล้างอวัยวะเพศ สบู่ ผงซักฟอก แป้ง เป็นต้น ซึ่งจะทำให้ผิวหนังบวมแดงได้ หรืออาจทำให้เกิดผื่นคันก็ได้- เป็นซีสต์ของต่อมบาร์โธลิน (Bartholin's gland) ซึ่งเกิดจากการอุดตันของท่อของต่อม ซึ่งจะทำให้คลำได้เป็นบวมก้อน ตรงบริเวณแคมติดกับปากช่องคลอด โดยปกติถุงน้ำนี้จะไม่ทำให้เจ็บ แต่อาจทำให้ขัดๆ ได้เวลาเดิน หากมีการอักเสบ ก็จะทำให้ผิวหนังแดง เจ็บและปวด หรืออาจกลายเป็นฝีได้- หากเป็นบริเวณส่วนที่เป็นผิวหนัง อาจเป็นซีสต์ไขมันใต้ผิวหนัง ซึ่งเกิดการอักเสบ ก็จะทำให้ผิวหนังบวมแดง และมีอาการเจ็บได้หากผิวหนังหรือเยื่อบุยังคงบวม ไม่ยุบหาย หรือยังคงเจ็บอยู่ ก็ควรไปพบแพทย์เพื่อตรวจรักษาค่ะ ในเบื้องต้น อาจต้องงดการมีเพศสัมพันธ์ไปก่อน รวมถึงงดการช่วยตัวเอง และใช้น้ำเปล่าล้างอวัยวะเพศก็พอ ไม่ใช้สบู่หรือน้ำยาใดๆ ไม่ทาครีม โลชั่น หรือโรยแป้งบริเวณอวัยวะเพศ และควรซักกางเกงในให้สะอาด ไม่ทิ้งคราบผงซักฟอกไว้ค่ะ